Neuvoston 13 päivänä lokakuuta 1998 vahvistama YHTEINEN KANTA (EY) N:o 63/98 neuvoston asetuksen (EY) N:o .../98 antamiseksi rahoitus- ja teknisestä yhteistyöstä miehitettyjen alueiden kanssa annetun asetuksen (EY) N:o 1734/94 muuttamisesta



Virallinen lehti nro C 388 , 14/12/1998 s. 0004



Neuvoston 13 päivänä lokakuuta 1998 vahvistama YHTEINEN KANTA (EY) N:o 63/98 neuvoston asetuksen (EY) N:o . . ./98 antamiseksi rahoitus- ja teknisestä yhteistyöstä miehitettyjen alueiden kanssa annetun asetuksen (EY) N:o 1734/94 muuttamisesta (98/C 388/02) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 130 w artiklan, ottaa huomioon komission ehdotuksen, noudattaa perustamissopimuksen 189 c artiklassa määrättyä menettelyä (1), sekä katsoo, että rahoitus- ja teknisestä yhteistyöstä miehitettyjen alueiden kanssa 11 päivänä heinäkuuta 1994 annetussa neuvoston asetuksessa (EY) N:o 1734/94 (2) tunnustetaan, että julkisen hallinnon toimivuuden kannalta tarpeellisten toimielinten perustaminen ja vahvistaminen on ratkaisevan tärkeää Länsirannan ja Gazan alueen kehitykselle, on tarpeen myöntää väliaikaisesti tukea palestiinalaisalueiden julkisen sektorin toistuviin kustannuksiin, asetuksen (EY) N:o 1734/94 3 artiklan mukaan on mahdollista yhdistää Länsirannalla ja Gazan alueella toteutetut yhteisön toimenpiteet Euroopan investointipankin omista varoista myöntämään rahoitukseen, on suotavaa, että korkotukimahdollisuutta laajennetaan siten, että se koskee myös kyseisen asetuksen 2 artiklan 1 kohdassa määritellyillä ensisijaisilla alueilla toteutettuja hankkeita Länsirannalla ja Gazan alueella, ja on tarpeen muuttaa asetus (EY) N:o 1734/94 siten, että siinä nimenomaan sallitaan tällaiset toimenpiteet ja erityisesti ne, jotka koskevat Palestiinan julkisen sektorin toistuvia kustannuksia sekä korkotukia, ON ANTANUT TÄMÄN ASETUKSEN: 1 artikla Muutetaan asetus (EY) N:o 1734/94 seuraavasti: 1. Korvataan 2 artiklan 2 ja 3 kohta seuraavasti: "2. Yhteisön tukea voidaan antaa investointihankkeille, toteutettavuustutkimuksille, tekniseen apuun ja koulutukseen sekä väliaikaisesti Palestiinan julkisen hallinnon toistuviin kustannuksiin. 3. Tässä asetuksessa tarkoitettuihin hankkeisiin ja toimenpiteisiin myönnetty yhteisön rahoitus annetaan avustuksina, joita ei makseta takaisin, tai pankin omista varoistaan myöntämille lainoille maksettavina korkotukina. Korkotuen määrä on kolme prosenttia." 2. Korvataan 4 artikla seuraavasti: "4 artikla 1. Tämän asetuksen nojalla avustettavia hankkeita ja toimenpiteitä koskevat rahoituspäätökset tehdään 5 artiklassa säädetyn menettelyn mukaisesti. 2. Rahoituspäätökset teknisen yhteistyön, koulutuksen ja kaupan edistämisen yleiskattavista määrärahoista tehdään 5 artiklassa säädetyn menettelyn mukaisesti. Komissio tiedottaa säännöllisesti 5 artiklassa tarkoitetulle komitealle yleiskattavien määrärahojen käytöstä. 3. Komissio päättää 5 artiklassa säädetyn menettelyn mukaisesti tehtyjen päätösten muuttamisesta, jos ne eivät sisällä huomattavia muutoksia eivätkä alkuperäistä maksusitoumusta yli 20 prosentilla ylittäviä lisäsitoumuksia. 4. Korkotukia koskevat rahoituspäätökset tehdään asetuksen (EY) N:o 1488/96 (*) 12 artiklassa säädetyn menettelyn mukaisesti. (*) EYVL L 189, 30.7.1996, s. 1, asetus sellaisena kuin se on muutettuna asetuksella (EY) N:o 780/98 (EYVL L 113, 15.4.1998, s. 3)." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty . . . Neuvoston puolesta Puheenjohtaja (1) Euroopan parlamentin lausunto annettu 16. syyskuuta 1998 (EYVL C 313, 12.10.1998, s. 64), neuvoston yhteinen kanta vahvistettu 13 päivänä lokakuuta 1998 ja Euroopan parlamentin päätös tehty . . . (ei vielä julkaistu virallisessa lehdessä). (2) EYVL L 182, 16.7.1994, s. 4. NEUVOSTON PERUSTELUT I JOHDANTO 1. Komissio antoi neuvostolle 4 päivänä joulukuuta 1997 ehdotuksen asetukseksi, jolla muutetaan rahoitus- ja teknisestä yhteistyöstä miehitettyjen alueiden kanssa annettua neuvoston asetusta N:o 1734/94. Ehdotus perustuu EY:n perustamissopimuksen 130 w artiklaan. 2. Euroopan parlamentti antoi lausuntonsa ensimmäisessä käsittelyssä 16 päivänä syyskuuta 1998 (1). 3. Neuvosto vahvisti yhteisen kannan 13 päivänä lokakuuta 1998 perustamissopimuksen 189 c artiklan mukaisesti. II TAVOITE Yhteisellä kannalla pyritään tukemaan Länsirannan ja Gazan alueen kehitykselle välttämättömien ja julkisen hallinnon toimivuuden kannalta tarpeellisten toimielinten perustamista ja vahvistamista. Yhteisön avun soveltamisala on siis ulotettava Palestiinan julkisen hallinnon juokseviin menoihin. Siinä säädetään, että Euroopan investointipankki voi ulottaa yhteisön talousarvioista rahoitetun 3 prosentin korkotukimahdollisuuden koskemaan kaikkia Länsirannan ja Gazan alueen julkiselle sektorille myönnettyjä lainoja. III YHTEISEN KANNAN ERITTELY Euroopan parlamentti ehdotti tarkistusta, jolla täydennetään kuudetta johdanto-osan kappaletta. Komissio ehdotti tarkistuksen hyväksymistä osittain siten, että viittaus yhteistyön keston pidentämiseen poistetaan. Neuvosto kannatti komission kantaa ja katsoi, että komission heinäkuussa 1998 antama ehdotus uudeksi asetukseksi, jolla rahoitusyhteistyö ulotetaan koskemaan Länsirantaa ja Gazan aluetta, kattaa yhteistyön keston pidentämisen. (1) EYVL C 313, 12.10.1998, s. 64.